section_heading: Životopis
paragraph_text: Ivan Bolica istakao se već za vrijeme Kandijskog rata, kada je intenzivno djelovao kao posrednik između Mlečana i crnogorsko-hercegovačkih plemena, nastojeći ih pridobiti za protutursko ratovanje pod mletačkim zapovjedništvom. U Morejskom ratu se istaknuo u brojnim vojnim pohodima, naročito za organiziranja opsade i zauzimanja Herceg Novog 1687., kada je uspio pridobiti crnogorska plemena Nikšića i Drobnjaka da surađuju s Mletačkom vojskom.<ref> Bio je mletački povjerenik za granice, sopraintendante ai confini del Montenegro (nadintendant pograničnog područja prema Crnoj Gori). Jako je utjecao na svog nećaka Ivana Antuna Bolicu, također časnika na službi u Mletačkoj Albaniji, i mletačkog zastupnika u rješavanju pograničnih pitanja, svojim velikim iskustvom u vojnim i diplomatskim pitanjima na mletačko-turskoj granici.